**KRITERIJI ODABIRA EKONOMSKI NAJPOVOLJNIJE PONUDE I NAČIN IZRAČUNA OCJENE PONUDE**

**Kriteriji za odabir je ekonomski najpovoljnija ponuda na temelju:**

 1. Financijski kriterij – cijena – 80% - P

2. Dodatni kriteriji – nefinancijski kriteriji – rok isporuke- RI- 20%:

**1. Financijski kriterij – Cijena ponude (P)**

Cijena ponude određuje se sukladno dostavljenoj ponudi Ponuditelja.

Način bodovanja – cijena:

Maksimalni broj bodova koji valjana ponuda može dobiti prema ovom kriteriju je 80. Maksimalni broj bodova dodijeliti će se ponudi s najnižom cijenom.

Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

**P = Pl / Pt x 80**

P – broj bodova koji je ponuda dobila za ponuđenu cijenu (maksimalno 2 (dvije) decimale)

Pl – najniža cijena od svih valjanih ponuda ponuđena u postupku jednostavne nabave

Pt – cijena ponude koja je predmet ocjene

80 – maksimalni broj bodova

**2. Nefinancijski kriterij – Rok isporuke – RI**

Maksimalni broj bodova koje Ponuditelj može ostvariti u okviru nefinancijskog kriterija je 20 bodova.

Maksimalni dopušteni rok isporuke je 14 dana od dana zaprimanja elektroničke narudžbe od strane Naručitelja.

Ponude u kojima je iskazan kraći rok od najviše dozvoljenog, ostvaruju veći broj bodova po ovom kriteriju.

Bodovi za kraći rok isporuke dodjeljivat će se korištenjem sljedeće formule:

**RI = RIₘᵢₙ/RI₀ x 20**

RI = broj bodova koji je ponuda dobila za rok isporuke

RIₘᵢₙ = najkraći ponuđeni rok od svih valjanih ponuda

RI₀ = rok isporuke ponude koja se ocjenjuje

20 = maksimalni broj bodova

Za izračun bodova prema ovom kriteriju, ponuditelj dostavlja ispunjenu Izjavu o podacima dodatnog kriterija (Prilog V).

Ukoliko ponuditelj ne iskaže predmetni kriterij, smatrat će se da nudi maksimalno dopušteni rok isporuke odnosno 14 dana i ostvarit će nula bodova.

**Sveukupna i najpovoljnija ocjena ponuditelja**

Sveukupna ocjena ekonomski najpovoljnije ponude (ENP) je zbroj bodova za P – financijski kriterij i RI – nefinancijski kriterij:

|  |
| --- |
| ENP = P + RI |

Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.

Ako su 2 (dvije) ili više valjanih ponuda jednako rangirane prema kriteriju za odabir ponude, javni Naručitelj će odabrati ponudu koja je zaprimljena ranije.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u Dokumentaciji o nabavi. Dodatne pogodnosti se neće razmatrati.